นายกรัฐมนตรี ยืนยันให้ความสำคัญน้ำท่วมภาคอีสาน เตรียมพิจารณามาตรการเยียวยาเพิ่มเติม หากมาตรการเดิมไม่เพียงพอ
นายกรัฐมนตรี ยืนยันให้ความสำคัญน้ำท่วมภาคอีสาน เตรียมพิจารณามาตรการเยียวยาเพิ่มเติม หากมาตรการเดิมไม่เพียงพอพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า  สิ่งสำคัญอีกประการในขณะนี้คือสถานการณ์อุทกภัยในภาคตะวันออกเฉียงเหนือ ที่ยืนยันว่าตนเองไม่เคยนิ่งนอนใจและติดตามสถานการณ์มาโดยตลอด โดยเอาใจใส่และสั่งการต่างๆ มากมาย โดยเฉพาะเรื่องการเตรียมการรับมือ แต่เนื่องจากผลกระทบจากพายุทำให้มีปริมาณฝนตกมากเกินที่จะรับได้ ดังนั้นสิ่งที่ต้องทำ คือการให้ประชาชนดำรงชีวิตอยู่ในสถานการณ์อุทกภัย ด้วยการจัดอาหาร ที่พัก ซึ่งถือเป็นช่วงที่ต้องอดทน ดูแลสุขภาพอนามัยและหลังจากนี้จะเป็นขั้นตอนของการเยียวยา ที่มีมาตรการอยู่แล้ว โดยครอบคลุมทั้งความสูญเสียและความเสียหายของที่อยู่อาศัย รวมถึงพื้นที่ทางการเกษตร ซึ่งหากมีพื้นที่ที่ได้รับผลกระทบยาวนาน รัฐบาลต้องพิจารณาว่าการเยียวยาตามหลักเกณฑ์ที่มีอยู่ว่าเพียงพอหรือไม่ ถ้าไม่เพียงพอต้องหารือใน ครม. อีกครั้ง ทั้งนี้ขออย่าทำให้ทุกอย่างเกิดความสับสนและทำให้เกิดความไม่เข้าใจรัฐบาลมากขึ้นนายกรัฐมนตรี ยังชี้แจงด้วยว่า การเดินทางลงพื้นที่ภาคใต้นั้น เพราะต้องไปติดตามความคืบหน้าของโครงการแก้ปัญหาอุทกภัยในพื้นที่จังหวัดนครศรีธรรมราช ที่รัฐบาลอนุมัติงบฯลงไปแล้ว สืบเนื่องจากสถานการณ์ฝนตกหนักจะขยับลงไปในภาคใต้หลังจากนี้ โดยทั้งหมดเป็นหน้าที่ของนายกรัฐมนตรี ขณะที่รัฐมนตรีและ ส.ส. ก็ลงพื้นที่ช่วยเหลือประชาชนอีกทางหนึ่ง ย้ำว่ารัฐบาลจะต้องดูแลประชาชนทุกคนทุกครอบครัวนายกรัฐมนตรี กล่าวว่า สิ่งที่ตนเองจำเป็นต้องพูดคุยในวันนี้ เพราะต้องการสร้างการรับรู้ใหม่ๆ เพราะหากเป็นเหมือนเดิม ก็จะไม่มีอะไรดีขึ้น ยืนยันไม่ได้โมโหใครและพยายามทำความเข้าใจถึงคนที่ออกมาวิจารณ์เรื่องเหล่านี้ แต่ก็หาคำตอบไม่ได้ เพราะหากเป็นตนเองคงไม่ทำเช่นนี้